**Αριθμητικά Επίθετα**

Το ήξερες; Και οι αριθμοί επίθετα είναι!



Οι λέξεις που φανερώνουν αριθμούς λέγονται **αριθμητικά επίθετα.** Αυτά χωρίζονται σε **απόλυτα**, **τακτικά**, **πολλαπλασιαστικά** και **αναλογικά**.

**1. Απόλυτα αριθμητικά**

* Θέλετε να γράψετε τους **απόλυτους αριθμούς** από το 1 ως το 10;

|  |  |
| --- | --- |
| 1 | 6 |
| 2 | 7 |
| 3 | 8 |
| 4 | 9 εννέα ή εννιά |
| 5 | 10 |

* Να γράψετε με γράμματα τους απόλυτους αριθμούς,

Στο σπίτι μου έχω (1) ………………………………. αρουραίο, (1) ………………………………. μαϊμού κι (1) ………………………………. παγώνι. Στο δωμάτιό μου έχω κρυμμένα (2) ………………………………. ποντίκια, (3) ………………………………. βατράχια και

(4) ………………………………. σκουλήκια. Σε λίγο θα το κάνω ζωολογικό κήπο.

Και που να το μάθουν οι γονείς μου!!! Γλέντι που έχει να γίνει…

* Πόσες μέρες έχει:

το τριήμερο: ………………… το τετραήμερο: …………………

το πενθήμερο: ………………… το δεκαπενθήμερο: …………………

**2. Τακτικά αριθμητικά**



Τα **τακτικά αριθμητικά** φανερώνουν τη θέση που παίρνει κάτι σε μια σειρά.

π.χ. πρώτο αστέρι, δεύτερο αστέρι, τρίτο αστέρι …!

Να γράψετε τη σειρά των μηνών

|  |  |
| --- | --- |
| Ιανουάριος: πρώτος | Ιούλιος: |
| Μάης: | Νοέμβριος: |
| Φλεβάρης: | Αύγουστος: |
| Απρίλης: | Οκτώβριος: |
| Ιούνιος: | Δεκέμβριος: |
| Μάρτιος: | Σεπτέμβριος: |

Έχουμε, όμως, και τα **αριθμητικά** **ουσιαστικά**. Είναι λέξεις που φανερώνουν πλήθος π.χ. δυάδα, τριάδα, τετράδα κλπ.



* Μαντέψτε πώς λέγονται.

|  |  |
| --- | --- |
| 1 ολόκληρο πράγμα | Μια μονάδα |
| 2 ολόκληρα πράγματα | Μια |
| 3 ολόκληρα πράγματα | Μια |
| 4 ολόκληρα πράγματα | Μια |
| 5 ολόκληρα πράγματα | Μια |
| 10 ολόκληρα πράγματα | Μια |
| 12 ολόκληρα πράγματα | Μια |
| 100 ολόκληρα πράγματα | Μια |

**3. Πολλαπλασιαστικά αριθμητικά**

Τα **πολλαπλασιαστικά** **αριθμητικά επίθετα** φανερώνουν από πόσα απλά μέρη αποτελείται κάτι π.χ. η 25η Μαρτίου είναι **διπλή** γιορτή, κάθε κουτί ξυλομπογιές έχει από **τριπλά** χρώματα κλπ.

****

* Θέλετε κι εσείς να φτιάξετε πολλαπλασιαστικά αριθμητικά επίθετα;

Πήρε (3) ………………………. δόση από το φάρμακο.

Ζήτησε ένα (2) ………………………. σάντουιτς με λουκάνικο

Έκανε (2) ………………………. προσπάθεια για να πηδήξει το ποτάμι, αλλά τελικά έπεσε μέσα.

**4. Αναλογικά αριθμητικά**

Τα **αναλογικά αριθμητικά επίθετα** φανερώνουν από πόσες φορές ένα ποσό είναι μεγαλύτερο από ένα άλλο

π.χ. το 4 είναι **διπλάσιο** του 2

 το 9 είναι **τριπλάσιο** του 3



* Ξέρω ότι κουραστήκατε, αλλά ξέρω, επίσης, ότι μπορείτε να φτιάξετε αναλογικά αριθμητικά επίθετα.

Η αίθουσα θεάτρου είναι (10) ………………………. από μια αίθουσα διδασκαλίας.

Το παράθυρο της κουζίνας είναι (2) ………………………. από το παράθυρο του δωματίου μου.

Του πήρε (3) ………………………. ώρα μέχρι να φτάσει στο σπίτι του με τα πόδια.

ΓΡΑΜΜΑΤΙΚΗ

για τη Γ΄ & Δ΄ τάξη του Δημοτικού

των

Σωτήρη Τερζίδη & Θεόδωρο Λιούλιο